સરકાર અને સંરક્ષણ વિભાગ તેનું કામ કરતા હોય ત્યારે તેને વિશે વધુ પડતી ગેરવાજબી ટીકા આવી સંવેદનશીલ બાબતમાં આમ પણ યોગ્ય ગણાય નહીં. સરકારી સૂત્રો ત્યાં સુધીની હકીકત સ્વીકારીને ચાલે છે કે હુમલાખોર આતંકીઓને એરબેઝમાંથી પણ કોઈ સપોર્ટ મળ્યો હોવો જોઈએ. આવી આશંકા સાથે તપાસ ચાલતી હોય ત્યારે સંરક્ષણ તંત્ર યોગ્ય દિશામાં તપાસમાં આગળ વધી રહ્યું છે એવું સ્વીકારવું જોઈએ. આ હુમલાની તપાસ આગળ ધપી રહી છે તેમ તેની વિગતો પણ થોડા પ્રમાણમાં બહાર આવી રહી છે.